Ռոմեն Դավթյան

Ռոմեն Աբրահամի Դավթյան (), հայազգի կոմպոզիտոր։

Կենսագրություն 
Ռոմեն Դավթյանը ծնվել է 1937 թվականի հոկտեմբերի 10-ին Կիսլովոդսկ քաղաքում։ 1960 թվականին ավարտել է Երևանի պետական բժշկական ինստիտուտը, 1966 թվականին՝  Երևանի Կոմիտասի անվան պետական կոնսերվատորիայի կոմպոզիցիայի բաժինը։ Կոնսերվատորիան ավարտելուց հետո 1970-1971 թվականներին եղել է Հայաստանի մշակույթի նախարարության արվեստի գլխավոր վարչության պետը, 1991-1993 թվականներին՝ ՀՀ մշակույթի փոխնախարար։

1987-1988 թվականներին աշխատել է Երևանի Ալեքսանդր Սպենդիարյանի անավան օպերայի և բալետի ազգային ակադեմիական թատրոնի տնօրեն ու գեղարվեստական ղեկավար, իսկ 1989-1990 թվականներին եղել է «Հայհամերգ» հանրապետական միավորման գլխավոր տնօրեն ու գեղարվեստական խորհրդի նախագահը։ 1985 թվականից Ռոմեն Դավթյանը դասավանդել է Երևանի կոնսերվատորիայում։ Հայաստանի կոմպոզիտորների միության անդամ է, բալետների, սիմֆոնիկ, կամերային, գործիքային երկերի, կինոերաժշտության հեղինակ է։

Երաժշտական ստեղծագործություններ 

Նրա երկերից են «Հանուն երջանկության», Սյուիտ սիմֆոնիկ նվագախմբի համար, Լիրիկական պար սիմֆոնիկ նվագախմբի համար, Մանկական սյուիտ սիմֆոնիկ նվագախմբի համար, «Տաղ» մշակում սիմֆոնիկ նվագախմբի համար, «Պարային» սիմֆոնիկ նվագախմբի համար, Բալետային սյուիտ սիմֆոնիկ նվագախմբի համար, Ֆանտաստիկ պոեմ սիմֆոնիկ նվագախմբի համար, «Թեմա վարիացիաներով» լարային նվագախմբի և հարվածային գործիքների համար, Լարային կվարտետ, Պոեմ երկու դաշնամուրի համար, Վալս-կապրիս ջութակահարների անսմաբլի համար, «Հումորեսկ» ջութակահարների անսմաբլի համար, «Անուրջներ» ջութակահարների անսմաբլի համար, Էքսպրոմտ դաշնամուրի համար, Տոկկատա դաշնամուրի համար, Պրելյուդ ջութակի և դաշնամուրի համար, Պար թավջութակի և դաշնամուրի համար, Սոնատ ջութակի համար, «Իմ կանաչ քաղաք», «Ողկույզի գույնը», «Արևի Հարսնացուն» և այլ կինոերաժշտություններ։

Բալետներ 

 «Հանուն երջանկության» (1966)
 «Աղջիկն ու մահը» (պոեմ սիրո մասին)

Նվաճումներ 
1967, 1969 և 1971 Համամիութենական մրցույթների դափնեկիր
1990 թվականին Հայաստանի արվեստի վաստակավոր գործիչ
2008 ՀՀ մշակույթի նախարարության ոսկե մեդալ

Ծանոթագրություններ 

Հոկտեմբերի 10 ծնունդներ
1937 ծնունդներ
Երաժիշտներ այբբենական կարգով
Կիսլովոդսկ քաղաքում ծնվածներ
Հայ կոմպոզիտորներ
Երևանի պետական բժշկական համալսարանի շրջանավարտներ
Երևանի Կոմիտասի անվան պետական կոնսերվատորիայի շրջանավարտներ
ՀՀ մշակույթի նախարարության ոսկե մեդալակիրներ
Հայաստանի կոմպոզիտորների և երաժշտագետների միության անդամներ
ՀԽՍՀ արվեստի վաստակավոր գործիչներ